Ego G. Decanus de Espissia,  Held. Prior de Tisiaco notum facimus præsentibus  futuris, quòd cùm Abbas  Conuentus Reomaensis ex vna parte,  Theobaldus olim Præpositus Montisbarri litigarent coram Abbate, Decano, Cantore Vizeliacensibus Iudicibus à Domino Papa delegatis super terris, pratis,  rebus aliis, tandem dictæ partes de voluntate,  assensu dictorum Iudicum in nos compromiserunt,  promissionem fide præstita confirmantes, de seruando arbitrio nostro, plegios vsque ad quinquaginta libras dederunt. Nos igitur iura vtriusque partis diligenter inquirentes, cùm constitisset nobis per testes ab vtraque parte productos, quædam fossata sita subtus stagnum Montisfortis,  quendam campum qui esset super fossata,  alium campum, qui est subtus fossata,  quandam terram sitam desuper tramitem iuxta fossata,  quoddam pratum iuxta pascua Montisbarri situm,  partem cuiusdam virgulti siti prope oreum virgulti prænominati Theobaldi ad Reomaensem Ecclesiam pertinere, ea eidem Ecclesiæ adiudicauimus. Introitum etiam præfati virgulti iuxta Dominum Iosbelinum decreuimus fieri. Ita quod idem Theobaldus tenebitur introitum,  cuncta damna eis resarcire. Et vt istud ratum, factum,  inconcussum permaneat, sigillis nostris illud fecimus roborari. Actum anno gratiæ millesimo ducentesimo quarto-decimo.